ไทยพบผู้ติดเชื้อโควิด ในประเทศ 34 ราย กระจาย 7 จังหวัด มาจากตปท.อีก 5 ป่วยสะสม 26,540 คน
ไทยพบผู้ติดเชื้อโควิด ในประเทศ 34 ราย กระจาย 7 จังหวัด มาจากตปท.อีก 5 ป่วยสะสม 26,540 คน 
ไทยพบผู้ติดเชื้อโควิด ในประเทศ 34 ราย กระจาย 7 จังหวัด มาจากตปท.อีก 5 ป่วยสะสม 26,540 คน
10 มี.ค. 2564

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (10 มี.ค.64) ระบุพบผู้ป่วยยืนยันติดเชื้อรายใหม่ 39 ราย เป็นผู้ติดเชื้อในประเทศ 34 ราย ใน 7 จังหวัด ได้แก่ ตาก กรุงเทพมหานคร (กทม.) ปทุมธานี พระนครศรีอยุธยา อ่างทอง เพชรบุรี สมุทรสาคร โดยมาจากระบบเฝ้าระวังและระบบบริการฯ 21 ราย คัดกรองเชิงรุก 13 ราย  และเป็นผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 5 ราย
ทั้งนี้ ทำให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 26,540 ราย แบ่งเป็นผู้ป่วยที่ติดเชื้อภายในประเทศ 23,657 ราย ตรวจคัดกรองเชิงรุก 14,722 ราย และผู้เดินทางมาจากต่างประเทศ 2,883 ราย เข้าสถานที่กักกันที่รัฐจัดให้ 2,262 ราย รักษาหายป่วยเพิ่ม 95 ราย รักษาหายแล้วรวม 25,946 ราย ยังรักษาอยู่ 509 ราย ไม่มีผู้เสียชีวิต ผู้เสียชีวิตสะสมคงที่ 85 ราย

